ఎన్.టి.ఆర్. ఆరోగ్యశాస్త్ర విశ్వవిద్యాలయము
డాక్టర్ ఎన్.టి.ఆర్. ఆరోగ్య విశ్వవిద్యాలయం (ఎన్.టి.ఆర్.విశ్వవిద్యాలయం ఆఫ్ హెల్త్ సైన్సెస్ ) ఆంధ్ర ప్రదేశ్ రాష్ట్రంలోని విజయవాడ నగరంలో ఉంది. ఆంధ్ర ప్రదేశ్ మాజీ ముఖ్యమంత్రీ, సినీ నటుడు అయిన నందమూరి తారక రామారావు పేరు ఈ సంస్థకు పెట్టారు. 1986లో ఆంధ్ర ప్రదేశ్ విశ్వవిద్యాలయం ఆఫ్ హెల్త్ సైన్సెస్ గా ప్రారంభమయిన ఈ విశ్వవిద్యాలయము ఎన్.టి.రామారావు మరణానంతరము ఎన్.టి.ఆర్.విశ్వవిద్యాలయం ఆఫ్ హెల్త్ సైన్సెస్ గా మార్చబడింది.
ఎన్టీఆర్‌ హెల్త్‌ యూనివర్శిటీ దేశంలోనే మొదటి ఆరోగ్య వైద్య విశ్వవిద్యాలయం.
ప్రభుత్వ ఉన్నత విద్య అధ్యయన సంస్థ
ప్రభుత్వ ఉన్నత విద్య అధ్యయన సంస్థ అక్టోబర్2వ తీదీన 1959లో బషీరుబాగులో ప్రభుత్వ శిక్షణాకళాశాల పేరుతో స్థాపించబడింది. ఆ తర్వాత ప్రభుత్వ విద్యా కళాశాల పేరుతో మాసబ్ టాంక్ కి మార్చబడింది. ఈకళాశాలలో వివిధ కోర్సులను ప్రవేశపెట్టడం వల్ల "Government Comprehensive College of Education" అని పేరును మార్చారు. ఉపాధ్యాయ విద్యలో పలు మార్పులు సంస్కరణలు రావడం వల్ల ఈ కళాశాల Government Institute of Advanced Studies In Education హోదా పొందింది. ఈ కళాశాల. ఆంధ్ర ప్రదేశ్ రాజధాని నగరం హైదరాబాద్ మాసాబ్ ట్యాంక్ లో ఉంది. ఈ కళాశాలలో పూర్వ- ఉపాధ్యాయ (ఉపాధ్యాయ శిక్షణా నిమిత్తం కళాశాలలో చేరిన వారికి) శిక్షణ ప్రవేశానికి ఆయా కోర్సులలో ప్రతి సంవత్సరము ఎల్ పి.సెట్ (ప్రభుత్వ పరంగాను), పరీక్ష మరియి బి.ఎడ్., ఎం.ఎడ్., లకు ఉస్మానియా విశ్వవిద్యాలయము పరంగాను ప్రవేశ పరీక్షలు నిర్వహిస్తారు. ప్రవేశ పరీక్షలలో ఎంపికైన విద్యార్థులకు మాత్రమే ఈ సంస్థలో ప్రవేశం ఉంటుంది. ప్రస్తుతం బడులలో లేదా కళాశాలలలో పనిచేస్తున్న ఉపాధ్యాయులకు విషయపరంగా లేదా బోధనా పద్ధతుల పైన లేదా శిక్షణ లేదా కార్యశాలలను నిర్వహించగలరు. విద్యా పరిశోధనలపై తగిన సూచనలు, సలహాలను ఇవ్వగలరు.